Romanos Kauniltlaulja
Romanos Kauniltlaulja, ka Romanos Melodos (kreeka keeles Ῥωμανὸς ὁ Μελωδός; sündinud 5. sajandi lõpul, surnud pärast 555) oli Bütsantsi hümnikirjutaja ja helilooja, üks varase bütsantsi muusika keskseid kujusid. Teda peetakse laulutüübi kondaki loojaks ja kiriku pärimuse kohaselt on ta kirjutanud üle 1000 kondaki. Romanost austatakse pühakuna õigeusu, katoliku ja Armeenia apostlikus kirikus, tema mälestuspäev on 1. oktoobril.